internet vaartha 116 Views
హైదరాబాద్‌ : అంతర్జాతీయంగా పేరు ప్రఖ్యాతులున్న గృహోప కరణాల కంపెనీ బోష్‌ వాషింగ్‌ మెషీన్లలో కొత్త రేంజిని ప్రకటించింది. 6.5 కిలోలనుంచి 8 కిలోల లాండ్రీ కేటగిరీ వాషింగ్‌ మెషిన్లు విడుదలేసింది. ఖరీదైన దుస్తులు, కొత్తబట్టలు చిరిగిపోకుండా, నష్టపోకుండా శుభ్రపరుస్తాయని బోష్‌ ప్రకటించింది. యూరోపియన్‌ సెంటర్‌ ఫర్‌ అలర్జీ రీసెర్చి ఫౌండేషన్‌ కూడా బాష్‌ వాషింగ్‌ మెషీన్లకు ధృవీకరణ ఇచ్చిందని, ఎండిసిఇఒ గుంజన్‌ శ్రీవాస్తవ వివరించారు. లాండ్రీ వాషర్లకు సంబంధించి వీటిని ఒక్కరోజులోనే ఏర్పాటుచేసేందుకు వీలవుతుందని  అన్నారు. విడిభాగాలు అందుబాటులో ఉంటాయని, గిట్టుబాటు ధరల్లోనే లభిస్తాయని వారంటీ కూడా అందిస్తున్నట్లు శ్రీఇవాస్తవ వివరించారు. పదేళ్లపాటు విడిభాగాలను అవసరమైతే మారుస్తారని వివరించారు. వోల్టేజి హెచ్చుతగ్గులను కూడా నివారిస్తుంది. రుతుపవనాల ఫీచర్‌ ప్రకారం చూస్తే పదిశాతం ఎక్కువ ఆరబెట్టే అవకాశం ఉంది. ఎక్కువ బట్టలను ఉతికేసామర్ధ్యంతో బాష్‌ వాషింగ్‌ మెషిన్లున్నాయి. నీటిని సైతం ఆదాచేస్తుందని శ్రీవాస్తవ వివరించారు.